Η γιαουρτόσουπα της χρυσοχέρας θείας Παρθένας
Γιαουρτόσουπα, μια χυλωμένη ποντιακή πολέντα σερβιρισμένη με τσιγαρίδες.
90 γρ. πλιγούρι χοντρό, 2 λίτρα νερό (ή ζωμός κοτόπουλου βλ. εδώ), 1 ξερό κρεμμύδι, ψιλοκομμένο, 1/3 κουτ. γλυκού ξερός δυόσμος, τριμμένος, 8 κουτ. σούπας ελαιόλαδο, 1 κεσεδάκι (220 γρ.) γιαούρτι αγελάδας, σε θερμοκρασία δωματίου, αλάτι και πιπέρι, 1 κουτ. γλυκού βούτυρο (προαιρετικά), τα φύλλα από 2-3 κλωνάρια φρέσκο δυόσμο, ψιλοκομμένα (προαιρετικά)
Για να φτιάξουμε την γιαουρτόσουπα της θείας Παρθένας, βράζουμε το πλιγούρι με το νερό (ή τον ζωμό) και λίγο αλάτι, σε μέτρια φωτιά για περίπου 20 λεπτά.Παράλληλα, σε ένα τηγανάκι σοτάρουμε το κρεμμύδι στο ελαιόλαδο σε μέτρια φωτιά, μέχρι να πάρει σκούρο χρυσό χρώμα.Σβήνουμε τη φωτιά και προσθέτουμε τον ξερό δυόσμο.Βάζουμε το γιαούρτι σε ένα μέτριο μπολ.Προσθέτουμε 2 κουτάλες ζεστό ζωμό από τη σούπα (που βράζει το πλιγούρι) και ανακατεύουμε ζωηρά, μέχρι να αραιώσει καλά το γιαούρτι.Όταν περάσουν τα 20 λεπτά μαγειρέματος του πλιγουριού, ρίχνουμε στην κατσαρόλα το αραιωμένο γιαούρτι, σβήνουμε το μάτι της κουζίνας και ανακατεύουμε ζωηρά με το σύρμα.Προσθέτουμε το αρωματισμένο κρεμμύδι και, αν θέλουμε, ρίχνουμε τώρα το βούτυρο και τον φρέσκο δυόσμο.Ανακατεύουμε την γιαουρτόσουπα, διορθώνουμε το αλατοπίπερο, αν χρειάζεται, και σερβίρουμε.
Γιαούρτι,Πλιγούρι